**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL VŠĮ DARBO VIETŲ KŪRIMO FONDO NEEILINIO VISUOTINIO DALININKŲ SUSIRINKIMO

2019 m. sausio 31 d. Nr. 34-1606

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, 48 straipsnio 2 dalimi, Lietuvos Respublikos viešųjų įstaigų įstatymo 7 straipsnio 5 dalies 1 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais bei atsižvelgdama į Lazdijų rajono savivaldybės administracijos direktoriaus 2019-01-30 pasiūlymą Nr. 1-285 „Dėl Lazdijų rajono savivaldybės finansinio turto investavimo“, VšĮ Darbo vietų kūrimo fondo 2019-01-30 raštą Nr. S-2 „Dėl neeilinio dalininkų susirinkimo“, Lazdijų rajono savivaldybės taryba nusprendžia:

1. Patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, VšĮ Darbo vietų kūrimo fondui ekonominį ir socialinį pagrindimą pagal priedą.

2. Įgalioti Algį Balčių, Lazdijų rajono savivaldybės administracijos Žemės ūkio ir melioracijos skyriaus vedėjo pavaduotoją, o jo dėl ligos, komandiruotės, atostogų ar kitų objektyvių priežasčių nesant, – Saulių Pockevičių, Lazdijų rajono savivaldybės administracijos Žemės ūkio ir melioracijos skyriaus vyr. specialistą, atstovauti Lazdijų rajono savivaldybei 2019 m. vasario 17 d. vyksiančiame VšĮ Darbo vietų kūrimo fondo (juridinio asmens kodas 303262181) neeiliniame visuotiniame dalininkų susirinkime ir dalyvauti svarstant šiuos darbotvarkės klausimus:

2.1. Dėl VšĮ Darbo vietų kūrimo fondo l. e. p. direktoriaus Nerijaus Sukacko darbo sutarties pakeitimo;

2.2. Dėl VšĮ Darbo vietų kūrimo fondo dalininko įnašo padidinimo;

2.3. Dėl VšĮ Darbo vietų kūrimo fondo audito atlikimo ir audito įmonės išrinkimo.

3. Įpareigoti Lazdijų rajono savivaldybės įgaliotinį VšĮ Darbo vietų kūrimo fondo neeiliniame visuotiniame dalininkų susirinkime:

3.1. Balsuoti „už“ balsuojant:

3.1.1. už „PakeistiVšĮ Darbo vietų kūrimo fondo l. e. p. direktoriaus Nerijaus Sukacko darbo sutarties, sudarytos 2014 m. kovo mėn. 31 d., 3 punktą ir jį išdėstyti taip:

„3. Darbdavys įsipareigoja mokėti darbuotojui šį darbo užmokestį: mėnesinio atlyginimo koeficientas 7 (bazinės mėnesinės algos dydžiais).”“

3.1.2. už „Padidinti VšĮ Darbo vietų kūrimo fondo dalininko Lazdijų rajono savivaldybės įnašo dalį finansiniu turtu (piniginėmis lėšomis) – 2420,00 Eur verte (nuo 77644,71 Eur iki 80064,71 Eur)“.

3.1.3. už „Atlikti VšĮ Darbo vietų kūrimo fondo 2018 metų metinio finansinių ataskaitų rinkinio auditą ir nustatyti, kad VšĮ Darbo vietų kūrimo fondo 2018 metų metinio finansinių ataskaitų rinkinio auditą atliks uždaroji akcinė bendrovė „Gaudera“ (juridinio asmens kodas 134569760)“.

4. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Svajūnas Ramanauskas

2019-01-30

Lazdijų rajono savivaldybės tarybos

2019 m. sausio d. sprendimo Nr.

priedas

**INVESTUOJAMO IR PERDUODAMO LAZDIJŲ RAJONO SAVIVALDYBĖS FINANSINIO TURTO, KAIP TURTINIO ĮNAŠO, VŠĮ DARBO VIETŲ KŪRIMO FONDUI EKONOMINIS IR SOCIALINIS PAGRINDIMAS**

Vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgiant į Lazdijų rajono savivaldybės administracijos direktoriaus 2019-01-30 pasiūlymą Nr. 1-285 „Dėl Lazdijų rajono savivaldybės finansinio turto investavimo“ ir VšĮ Darbo vietų kūrimo fondo 2019-01-30 raštą Nr. S-2 „Dėl neeilinio dalininkų susirinkimo“ bei siekiant Lazdijų rajono savivaldybėje užtikrinti aktyvesnę verslo plėtrą, aktyviau sprendžiamus gyventojų užimtumo klausimus, racionaliau naudoti pagal tikslinę paskirtį skiriamas lėšas ir atnaujinti viešosios įstaigos VšĮ Darbo vietų kūrimo fondo inventorių, numatoma investuoti ir perduoti Lazdijų rajono savivaldybės finansinį turtą – 2420,00,00 Eur, kaip turtinį įnašą, VšĮ Darbo vietų kūrimo fondui ilgalaikiam materialiajam turtui įsigyti, atitinkamai didinant VšĮ Darbo vietų kūrimo fondo dalininko Lazdijų rajono savivaldybės įnašą.

Finansinės lėšos buhalterinės apskaitos programai „Lobster“ įsigyti buvo skirtos Lazdijų rajono savivaldybės tarybos 2018 m. spalio 24 d. sprendimu Nr. 5TS-1443 „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“.

VšĮ Darbo vietų kūrimo fondo pagrindinės funkcijos – ūkio subjektų mokymų organizavimas ir konsultacijų teikimas, padedant ūkio subjektams plėtoti veiklą Lazdijų rajono savivaldybės teritorijoje, ūkio subjektams teikti informaciją ir organizuoti mokymo paslaugų teikimą, ūkio subjektų konsultavimas verslo ir kitais klausimais, paramos teikimas ūkio subjektams teikiant finansavimo paraiškas, palankių finansavimo galimybių pritraukimas, parodų organizavimas, projektų ir pasiūlymų teikimas Lazdijų rajono savivaldybei, dalyvavimas respublikiniuose ir tarptautiniuose projektuose, pramoginių ir kitų renginių organizavimas.

Finansinis turtas – piniginės lėšos, skiriamos VšĮ Darbo vietų kūrimo fondui ilgalaikiam materialiajam turtui (buhalterinės apskaitos programai „Lobster“) įsigyti, reikalingos įstaigos įstatuose numatytai veiklai vykdyti, kad būtų veiksmingesnė įstaigos veikla, geresnė teikiamų paslaugų kokybė, sudarytos geresnės darbo sąlygos įstaigos darbuotojams, aktyviau teikiamos socialines paslaugas.

Šio turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 3, 4, ir 5 punktuose nurodytus kriterijus. Investavus šį turtą, bus įvykdyta Lietuvos Respublikos vietos savivaldos įstatymo 6 straipsnio 16 punkte nustatytos savivaldybės funkcijos: dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus, viešųjų ir sezoninių darbų organizavimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VŠĮ DARBO VIETŲ KŪRIMO FONDO NEEILINIO VISUOTINIO DALININKŲ SUSIRINKIMO“ PROJEKTO**

**AIŠKINAMASIS RAŠTAS**

2019 m. sausio d.

Lazdijų rajono savivaldybės tarybos sprendimo „Dėl VšĮ Darbo vietų kūrimo fondo neeilinio visuotinio dalininkų susirinkimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, ir 48 straipsnio 2 dalimi, Lietuvos Respublikos viešųjų įstaigų įstatymo 7 straipsnio 5 dalies 1 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais bei atsižvelgiant į Lazdijų rajono savivaldybės administracijos direktoriaus 2019-01-30 pasiūlymą Nr. 1-285 „Dėl Lazdijų rajono savivaldybės finansinio turto investavimo“, VšĮ Darbo vietų kūrimo fondo 2019-01-30 raštą Nr. S-2 „Dėl neeilinio dalininkų susirinkimo“.

VšĮ Darbo vietų kūrimo fondo teisinis statusas – viešoji įstaiga. Lazdijų rajono savivaldybė yra įstaigos dalininkė, o Lazdijų rajono savivaldybės, kaip įstaigos dalininkės teises ir pareigas įgyvendinanti institucija – Lazdijų rajono savivaldybės taryba.

Šio projekto tikslas – patvirtinti investuojamo ir perduodamo Lazdijų rajono savivaldybės finansinio turto, kaip turtinio įnašo, VšĮ Darbo vietų kūrimo fondui ekonominį ir socialinį pagrindimą pagal priedą, įgalioti Algį Balčių, Lazdijų rajono savivaldybės administracijos Žemės ūkio ir melioracijos skyriaus vedėjo pavaduotoją, o jo dėl ligos, komandiruotės, atostogų ar kitų objektyvių priežasčių nesant, – Saulių Pockevičių, Lazdijų rajono savivaldybės administracijos Žemės ūkio ir melioracijos skyriaus vyr. specialistą, atstovauti Lazdijų rajono savivaldybei 2019 m. vasario 17 d. įvyksiančiame VšĮ Darbo vietų kūrimo fondo neeiliniame visuotiniame dalininkų susirinkime ir įpareigoti Lazdijų rajono savivaldybės įgaliotinį balsuoti VšĮ Darbo vietų kūrimo fondo neeiliniame visuotiniame dalininkų susirinkime, kad būtų įgyvendintos Viešųjų įstaigų įstatyme numatytos Lazdijų rajono savivaldybės, kaip įstaigos dalininkės, neturtinės ir turtinės teisės.

VšĮ Darbo vietų kūrimo fondo dalininkų įnašai 2019 m. gruodžio 31 d. buvo 72405 Eur. Lazdijų rajono savivaldybės, kaip įstaigos dalininkės, įnašas – 36202,50 Eur. VšĮ Darbo vietų kūrimo fondo 2017 m. finansinių ataskaitų rinkinio auditą atliko ir nepriklausomo auditoriaus išvadą pateikė UAB „Gaudera“.

Perdavus VšĮ Darbo vietų kūrimo fondo finansinį turtą ilgalaikiam materialiajam turtui įsigyti, bus užtikrinta veiksmingesnė įstaigos veikla, geresnė teikiamų paslaugų kokybė, sudarytos geresnės darbo sąlygos įstaigos darbuotojams, verslo plėtrai ir geriau sprendžiami gyventojų užimtumo klausimai Lazdijų krašte.

Finansinės lėšos buhalterinės apskaitos programai „Lobster“ įsigyti buvo skirtos Lazdijų rajono savivaldybės tarybos 2018 m. spalio 24 d. sprendimu Nr. 5TS-1443 „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“.

Finansinio turto investavimas tenkina šiuos Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalyje nustatytus 3, 4, 5 kriterijus. Taip pat bus racionaliau panaudotos pagal tikslinę paskirtį skiriamos lėšos ir bus įgyvendinamos Lietuvos Respublikos vietos savivaldos įstatymo 6 straipsnio 16 punkte nustatytos savivaldybės funkcijos: dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus, viešųjų ir sezoninių darbų organizavimas.

Įgyvendinus Lazdijų rajono savivaldybės tarybos sprendimą, bus įgyvendintos Viešųjų įstaigų įstatyme numatytos Lazdijų rajono savivaldybės, kaip VšĮ Darbo vietų kūrimo fondo dalininkės, neturtinės ir kitos teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų nepateikta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas